ก่อน–หลังเลือกตั้งท้องถิ่น
ก่อนหรือหลัง ก็คือการเลือกตั้ง,ทำท่าจะเกิดปัญหาขึ้นมาอีกเมื่อมีการสร้าง มุมมอง ขึ้นมาอีกว่าระหว่างการเลือกตั้งท้องถิ่นกับการเลือกตั้งใหญ่ทั่วไป,อะไรควรก่อน อะไรควรหลัง,ยังไงเสียโดยรูปการณ์แล้วเชื่อว่ารัฐบาล คสช.น่าจะตัดสินใจให้มีการเลือกตั้งท้องถิ่นก่อนอย่างแน่นอน เพียงแต่มีการส่งเสียงทำนองว่าจะก่อนหรือหลังนั้นน่าจะมีส่วนได้ส่วนเสียที่ต่างกัน อ้างเหตุผลหลักในลักษณะโจมตี คสช.ที่มีนัยอย่างอื่น,นั่นคือระบุว่า หากเลือกตั้งท้องถิ่นก่อนจะทำให้การเลือกตั้งใหญ่ต้องล่าช้าออกไป เข้าแผน คสช.ที่ต้องการยื้อการเลือกตั้งให้นานที่สุด,ด้วยการเอาเรื่องเงื่อนไขเวลามาเป็นเหตุผลสนับสนุน เพราะหากเลือกตั้งท้องถิ่นก่อนจะทำให้ต้องใช้เวลานานออกไป,จึงเห็นว่าควรจะเลือกตั้งใหญ่ก่อน,ยังมีอีกประเด็นหนึ่งที่เห็นว่า หากให้มีการเลือกตั้งท้องถิ่นก่อนก็จะทำให้ คสช.ต้องยกเลิกคำสั่งห้ามพรรคการเมืองจัดกิจกรรมและห้ามชุมนุมเกิน 5 คนขึ้นไป,ฟังๆดูแล้วไม่ค่อยจะเป็นเหตุผลเท่าใดนัก แต่เป็นการสร้างประเด็นขึ้นมาเพื่อให้เกิดปัญหาและถือโอกาสหาช่องโจมตี คสช.มากกว่า,ล่าสุดเลขาธิการคณะกรรมการกฤษฎีกาได้เปิดเผยว่า ได้มีการจัดทำร่างกฎหมายเกี่ยวกับการเลือกตั้งท้องถิ่น 6 ฉบับ เสร็จเรียบร้อยแล้ว รอเสนอให้ ครม.พิจารณาเท่านั้น,สนช.ก็ย้ำด้วยว่า หากรัฐบาลพิจารณากฎหมายเหล่านี้เสร็จและส่งให้ สนช.พิจารณาคงใช้เวลา 3 เดือน ก็น่าจะเสร็จเรียบร้อย คาดว่าราวต้นปี 2561 ก็จะประกาศใช้เป็นกฎหมายได้,โรดแม็ป เลือกตั้งใหญ่ที่นายกฯระบุว่าจะประกาศวันเลือกตั้งราวเดือน มิ.ย.61 และจัดการเลือกตั้งได้ก็ประมาณเดือน พ.ย.61 ไม่น่าจะผิดพลาด,ที่ไม่น่ามีปัญหาก็คือ การปลดล็อกการเมืองอย่างที่ห่วงกันนั้น นายวิษณุ เครืองาม รองนายกฯ ได้เปรยออกมาแล้วว่า การเลือกตั้งท้องถิ่นก่อนนั้น คงไม่ได้เลือกตั้งทั้งหมด จะเลือกเฉพาะบางองค์กรก่อน,การปลดล็อกจึงทำได้ในส่วนที่เกี่ยวข้องเท่านั้น,หมายความว่ายังไม่ปลดล็อกทีเดียวทั้งหมด แต่จะดำเนินการในบางส่วนที่จำเป็นต่อการเลือกตั้งเท่านั้น,ความเป็นไปได้ที่จะให้มีการเลือกตั้งท้องถิ่นเพียงบางส่วนก่อน น่าจะมีมากกว่าให้มีการเลือกตั้งใหญ่,เพราะมีเหตุผลในตัวของมันเองอยู่แล้ว,การเลือกตั้งท้องถิ่นก่อนนั้น เท่ากับว่าเป็นการทดสอบการดำเนินการเลือกตั้งที่ห่างหายมาหลายปีแล้ว เป็นการทดลองกฎหมายใหม่ๆ ตั้งแต่รัฐธรรมนูญฉบับใหม่ กฎหมายลูกต่างๆอีกทั้งเป็นการทดสอบกฎหมายเลือกตั้งและการทำงานของ กกต.ชุดใหม่ที่แม้จะไม่ได้จัดการเลือกตั้งก็ตาม,การเลือกตั้งใหญ่ถือเป็นเดิมพันครั้งสำคัญของ คสช. ว่าผลสุดท้ายจะเอื้อประโยชน์ต่อการไปต่อทางการเมืองของ พล.อ.ประยุทธ์ จันทร์โอชา มากน้อยแค่ไหน,ก็ต้องวัดอุณหภูมิทางการเมืองจากการเลือกตั้งท้องถิ่นเสียก่อน,เพื่อเป็นการไม่ประมาท ไม่ต้องสุ่มเสี่ยงมากเกินไป เพราะถ้าผลจากการเลือกตั้งท้องถิ่นออกมาในลักษณะที่พอจะชี้ชัดได้ว่า การเมืองเก่ายังมีอิทธิพลอยู่เหมือนเดิม,นั่นก็เป็นเรื่องที่จะนำกลับไปคิด หรือหาทางออกที่ดีเพื่อสร้างโอกาสและความแน่นอนว่าไม่เกิดความผิดพลาด,ตรงนี้แหละที่จะบอกว่าการเลือกตั้งจะเป็นไปตามที่กำหนดเอาไว้หรือไม่?,สายล่อฟ้า
ทำท่าจะเกิดปัญหาขึ้นมาอีกเมื่อมีการสร้าง มุมมอง ขึ้นมาอีกว่าระหว่างการเลือกตั้งท้องถิ่นกับการเลือกตั้งใหญ่ทั่วไป อะไรควรก่อน อะไรควรหลัง
การเลือกตั้ง,เลือกตั้งท้องถิ่น,สนช.,โรดแม็ป,กล้าได้กล้าเสีย